Suuriruhtinatar **Anastasia Nikolajevna Romanova** (ven. Анастасия Николаевна Романова, *Anastasija Nikolajevna Romanova*; 18. kesäkuuta (J: 5. kesäkuuta) 1901 Pietari – 17. heinäkuuta 1918 Jekaterinburg) oli Venäjän keisarin Nikolai II:n nuorin tytär ja toiseksi nuorin tämän lapsista. Jakov Jurovskin johtamat bolševikit murhasivat hänet yhdessä muun keisariperheen kanssa kauppias Ipatjevin talossa Jekaterinburgissa.

Perhe
-----

Anastasialla oli kolme sisarta ja yksi veli:

* Olga Nikolajevna Romanova s. 1895 (isosisko)
* Tatjana Nikolajevna Romanova s.1897 (isosisko)
* Marija Nikolajevna Romanova s. 1899 (isosisko)
* Aleksei Nikolajevitš Romanov s. 1904 (pikkuveli)

Kuolema
-------

Verityön jälkeen Jekaterinburgissa liikkui huhuja, että joku lapsista olisi mahdollisesti päässyt pakenemaan. Myöhemmin useat huijarit ovat väittäneet olevansa teloituksesta pelastunut Anastasia, tunnetuin heistä lienee ollut Berliinissä 1920 julkisuuteen tullut Anna Anderson.

Anastasia vuonna 1910.
Sisarukset Olga, Tatjana, Maria ja Anastasia Romanova vuonna 1906.
Neuvostoliiton salaisten arkistojen avauduttua tulivat päivänvaloon muun muassa Jurovskin muistiinpanot. Niissä oli yksityiskohtaisesti selostettu Romanovien salaisen haudan paikka Jekaterinburgissa. Hauta oli metsätiehen hätäisesti lapioilla kaivettu matala kuoppa. Hauta avattiin vuonna 1991, mutta siitä puuttuivat kruununperijä Aleksein ja Marian jäännökset.

Mariaksi ja Alekseiksi oletettuja luita löydettiin elokuussa 2007 seitsemänkymmenen metrin päästä siitä haudasta, johon muut perheen jäsenet oli haudattu. Myöhemmin niiden kuuluminen tsaariperheen jäsenille kuitenkin varmennettiin kolmella erilaisella DNA-testillä. Venäjältä lähetetyt luunpalat tutki Yhdysvalloissa tohtori Michael D. Cobleja Itävallassa molekyylibiologi Walther Parson.

Venäjän ortodoksinen kirkko on kiistänyt DNA-testien luotettavuuden vuonna 2008. Se on myös julistanut koko tsaariperheen pyhiksi vuonna 2000. Venäjällä elää yhä uskomus, että ainakin yksi lapsista olisi onnistunut pakenemaan. Venäjän ortodoksikirkko vaatii Anastasian haudan avaamista, jotta voitaisiin uusilla tutkimuksilla varmistaa, että kyseessä on todella Anastasia.

Anastasia populaarikulttuurissa
-------------------------------

Anastasia on arvoituksellisuutensa vuoksi pysynyt ihmisten kiinnostuksen kohteena vuosikymmenet, ja hänestä on kirjoitettu kirjoja ja tehty elokuvia, joista tunnetuin lienee vuonna 1956 valmistunut *Anastasia*. Siinä "suuriruhtinatarta" esitti Ingrid Bergman. Anastasiasta on tehty myös televisiosarja ja piirroselokuva. Alfred Newman on säveltänyt elokuvaan Anastasia "Anastasia"-nimisen musiikkikappaleen. Sen suomenkielisestä versiosta, jonka on sanoittanut Sauvo Puhtila, on tehty useita levytyksiä vuosina 1957 ja 1970. Yhdysvaltalainen aikakauslehti TIME listasi vuonna 2013 maailman 7 kuuluisinta katoamismysteeriä. Anastasia oli kolmannella sijalla.

Lähteet
-------

* Skott, Staffan: *Romanovit: Keisarisuvun kohtalo*. (Romanovs – Tsarsläkten: Vilka var de? Vad blev det av dem?, 1989.) Suomentaneet Marja Niiniluoto ja Paula Autio. 2. uudistettu laitos (1. laitos 1990). Helsinki: Schildts, 2011. ISBN 978-951-50-2063-5.

### Viitteet

1. ↑  The Murders at Ekaterinburg *History Today*. Viitattu 24.3.2022. (englanniksi)
2. ↑  10 important facts about the murder of Russia’s royal family *Russia Beyond*. Viitattu 24.3.2022. (englanniksi)
3. ↑  Discovery solves mystery of last Czar's family *CNN*.  2008. Viitattu 10.4.2018.
4. ↑
5. ↑
6. ↑  Romanovit – Keisarisuvun kohtalo, s. 296.
7. ↑  Bones found by Russian builder finally solve riddle of the missing Romanovs
8. 1 2  Gardner, Amanda: Testing Lays Romanov Murder Mystery to Rest 11.3.2009. Viitattu 1.11.2011.
9. ↑  Russian Mystery Is Finally Unraveled
10. ↑  Tv-ohjema Kadonneet Romanovit Tv 1 15.04.2009.
11. ↑  Tieteen Kuvalehti – Tietojen pimitys ruokki huhuja.*lähde tarkemmin?*
12. ↑  Viimeinen tsaariperhe herättää yhä kiistoja Venäjällä. Ilta-Sanomat 17.07.2008.
13. ↑   Ilta-Sanomat 12.09.2015
14. ↑  Suomen äänitearkisto[vanhentunut linkki]
15. ↑  Iltasanomat 19.6.2013

Aiheesta muualla
----------------

* Kuvia tai muita tiedostoja aiheesta **Anastasia Nikolajevna Romanova** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Australia
* Kreikka
* Alankomaat
* Puola
* Venäjä

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |